Sagunt renova el compromís a favor del Comerç Just perquè el municipi siga declarat ‘Ciutat pel Comerç Just’
29 de novembre 2018

![Imagen 1](/media/zuzl3efb/27_maq_alcalde-secretario_01.png)

La Corporació Municipal va aprovar per unanimitat en el Ple Ordinari la Declaració Institucional de l’Ajuntament de Sagunt a favor del Comerç Just com a ferramenta de desenvolupament sostenible i de lluita contra el canvi climàtic. En 2010 l’Ajuntament ja es va posicionar per unanimitat a favor del Comerç Just i ara es renova el compromís perquè el municipi siga declarat ‘Ciutat pel Comerç Just’ en el marc de la iniciativa de ‘Ciutat Europea del Comerç Just’ promoguda per la Fair Trade Advocacy Office (FTAO) a Europa, IDEES a España i la ONGD de comerç just ‘La tenda de tot el món’ al nostre municipi. 

  

En el context del canvi climàtic, estes polítiques i normes estan per garantir un futur sostenible i per a protegir les persones que treballen en països empobrits. Per tant, s’han dictaminat favorablement en el Ple Ordinari una sèrie de compromisos. Entre els quals, l’adopció de mesures oportunes pel reconeixement, impuls i foment del Comerç Just i del consum responsable, l’estimulació del treball de les diferents ONGD i associacions que incorporen el Comerç Just en la seua activitat, el desenvolupament d’una política de compra pública i ètica de suport al Comerç Just, el suport públic per part de l’Ajuntament de Sagunt, una campanya d’informació i sensibilització així com de la col·laboració i difusió de la celebració del Dia Mundial del Comerç Just per a promoure’l.

​  

​

*   [](http://www.facebook.com/sharer.php?u=https://aytosagunto.es/va/actualitat/sagunt-renova-el-compromis-a-favor-del-comerc-just-perque-el-municipi-siga-declarat-ciutat-pel-comerc-just/ "Facebook")
*   [](http://twitter.com/share?url=https://aytosagunto.es/va/actualitat/sagunt-renova-el-compromis-a-favor-del-comerc-just-perque-el-municipi-siga-declarat-ciutat-pel-comerc-just/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-renova-el-compromis-a-favor-del-comerc-just-perque-el-municipi-siga-declarat-ciutat-pel-comerc-just/ "Linked In")
*   [](mailto:?body=https://aytosagunto.es/va/actualitat/sagunt-renova-el-compromis-a-favor-del-comerc-just-perque-el-municipi-siga-declarat-ciutat-pel-comerc-just/)